als_Latn dik_Latn sag_Latn
(I plotësuar) - Daut Hoxha nga Policia e Kosovës ka thënë për Indeksonline se dyshohet se shpërthimi i zjarrit në rrugën “Nazim Gafurri” ka ardhur si pasojë e rrymës ose një kamini të ndezur.
“Ne ende nuk kemi konfirmim zyrtar nga eksprtët të cilët kanë dalë në vendin e ngjarjes, mirëpo janë dy pista të dyshimit për shkaktimin e zjarrit – rryma ose kamini i ndezur”, ka thënë Hoxha për portalin tonë.
Ai ka konfirmuar se tashmë zjarri është shuar dhe nuk ka lëndime të njerëzve, por vetëm dëme matriale.
Digjet shtëpia 3 katëshe, dyshohet se ka njerëz brenda
Dy persona të moshuar dyshohet se kanë mbetur të ngujuar brenda një shtëpie tre katëshe që po digjet momentalisht në lagjen Taslixhe, rruga “Nazmi Gafurri”, rrugës për Gërmi, raporton Indeksonline.
Policia dhe zjarrëfikësit kanë arritur të futen brenda këtij objekti, por ende nuk ka informacion të konfirmuar nëse dikush vërtetë është brenda apo jo. E tërë kjo lagje momentalisht ka mbetur pa energji elektrike.
Shtëpia është përfshirë nga flakët në këto momente, ndërsa ka rrezik që zjarri ka përfshirë edhe një objekt tjetër banimi.
Indeksonline do iu mbaj të informuar në kohë reale me të dhënat e fundit të kësaj ngjarje. /Indeksonline/
als_Latn als_Latn als_Latn als_Latn als_Latn als_Latn als_Latn als_Latn